**Πρόσκληση εκδήλωσης ενδιαφέροντος στα πλαίσια του προγράμματος CETA**

**για " Ανάπτυξη *προτάσεων* τουριστικών προορισμών στην Απουλία και στο Ιόνιο"**

**ΕΙΣΑΓΩΓΗ**

Με την παρούσα πρόσκληση η Αναπτυξιακή Εταιρία του Επιμελητηρίου Κέρκυρας προσκαλεί ταξιδιωτικά γραφεία, γραφεία γενικού τουρισμού, οργανωτές ταξιδιών και αντίστοιχους ενδιαφερόμενους φορείς που επιθυμούν να υποβάλουν προτάσεις ταξιδιών στην Απουλία και τα Ιόνια Νησιά.

Η πρόσκληση γίνεται στο πλαίσιο του έργου CETA - *Cross border electronic Exchange for the tourism business accommodation units: information services to match offer and demand*  που χρηματοδοτείται με πόρους από το Πρόγραμμα της Ευρωπαϊκής Εδαφικής Συνεργασίας Ελλάδα - Ιταλία 2007-2013. Το CETA δημιουργεί ένα "πολυμέσο B2B" που υποστηρίζει τους εμπλεκόμενους στην τουριστική βιομηχανία τοπικούς φορείς “διαμεσολαβητές του ταξιδιού" για τη βελτίωση της τουριστικής προσφοράς. Ειδικότερα το "πολυμέσο B2B" θα υποστηρίζει τη δημιουργία ενός δικτύου εξειδικευμένων επιχειρήσεων που να ανταποκρίνονται στις ανάγκες των ταξιδιωτών, να αναπτύσσουν και να αξιοποιούν μεθόδους "marketing intelligence", με στόχο την ενίσχυση των μικρών διασυνοριακών τουριστικών μονάδων και τη δικτύωση τουριστικών μη ξενοδοχειακών καταλυμάτων και λοιπών εγκαταστάσεων τουρισμού (εστίασης, αναψυχής, πολιτισμού, αθλητισμού κλπ).

**ΣΤΟΧΟΣ**

Στα πλαίσια του CETA, τουρίστας ορίζεται ως ο "καταναλωτής" ταξιδιωτικής αγοράς που αναζητά μια "ταξιδιωτική εμπειρία" όπως εκείνος κρίνει ότι του ταιριάζει ('στα μέτρα του'). Η απαίτηση του «ταξιδιώτη» να ‘συναντήσει’ τα ιδιαίτερα σημεία, στοιχεία και χαρακτηριστικά μίας περιοχής επιδιώκεται με το CETA, μέσω αξιοποίησης των υπηρεσιών τοπικών επιχειρηματικών φορέων για να βρει μια αξιόπιστη απάντηση στις δυνατότητες και τα χαρακτηριστικά του τοπικού πολιτισμού (τοπίο, προϊόντα, παραδόσεις και ανθρώπους).

Εκτιμάται ότι για να δημιουργηθεί μια "ταξιδιωτική εμπειρία" που λειτουργεί και επηρεάζει την φαντασία των ταξιδιωτών είναι απαραίτητο να ξεκινήσει μια καλή δικτύωση των φορέων που θεωρούνται και επιθυμούν να είναι κύριοι πρωταγωνιστές σε μια περιοχή μέσα από τις ίδιες τις υπηρεσίες φιλοξενίας που προσφέρουν στους τουρίστες. Ο σχεδιασμός και η διαχείριση των «αξέχαστων» τουριστικών εμπειριών, είναι ένας από τους κύριους μοχλούς διαφοροποίησης της τουριστικής προσφοράς και τοποθετούνται σε μια σημαντική και κερδοφόρα θέση στο διεθνές ανταγωνιστικό περιβάλλον.

**ΑΝΤΙΚΕΙΜΕΝΟ ΠΡΟΣΚΛΗΣΗΣ**

Στα πλαίσια αυτά καλούνται οι ταξιδιωτικοί πράκτορες, τα γραφεία γενικού τουρισμού και τα ταξιδιωτικά γραφεία με δραστηριότητα τα Ιόνια Νησιά, και τουλάχιστον δύο χρόνια εμπειρίας στη τουριστική διαχείριση με αγορές του εξωτερικού να υποβάλλουν προτάσεις. Είναι υποχρεωτική και απαραίτητη προϋπόθεση η έδρα στα Ιόνια Νησιά και η διετής εμπειρία για την συμμετοχή στη διαδικασία.

Οι συμμετέχοντες πρέπει να υποβάλουν ένα προσχέδιο σχετικά με τη δημιουργία ενός τουριστικού προϊόντος με τα ακόλουθα χαρακτηριστικά:

* Καινοτόμα στοιχεία που αφορούν τον βιωματικό τουρισμό, με ιδιαίτερη προσοχή στην αξιοποίηση των περιοχών, στην οινογαστρονομία και στις ορθές μεθόδους ενός υπεύθυνου και βιώσιμου τουρισμού,
* οι περιοχές αναφοράς θα είναι τόσο η Περιφέρεια της Απουλίας όσο και τα Νησιά του Ιονίου,
* δεν απαιτείται και δεν χρειάζεται επί του παρόντος να γίνεται καμία συγκεκριμένη αναφορά σε διαμονή ή άλλες υπηρεσίες τουριστικών καταλυμάτων (catering, τουριστικοί οδηγοί κ.λπ.),
* δεν είναι υποχρεωτικό και δεν χρειάζεται επί του παρόντος να αναφέρεται η συνολική τιμή του πακέτου, και,
* να είναι εφικτή η ανάπτυξη και η εμπορευσιμότητα του πακέτου μεσοπρόθεσμα (12 μήνες).

**ΟΡΟΙ ΣΥΜΜΕΤΟΧΗΣ**

1. Η συμμετοχή στην εκδήλωση ενδιαφέροντος είναι δωρεάν.
2. Οι επιχειρήσεις ή φυσικά πρόσωπα που επιθυμούν να συμμετέχουν θα πρέπει να εγγραφούν στην ηλεκτρονική πύλη του έργου CETA και συγκεκριμένα στο [www.cetaproject.eu](http://www.cetaproject.eu), εναλλακτικά μπορούν να απευθυνθούν στο Επιμελητήριο Κέρκυρας, αρμόδια η κα. Μήτση Έλενα ([mitsi.anetek@gmail.com](mailto:mitsi.anetek@gmail.com)) και η κα. Κωνσταντίνα Κόλλα ([kolla.anetek@gmail.com](mailto:kolla.anetek@gmail.com)), τηλ. επικοινωνίας 2661081026.
3. Επιτρέπεται η υποβολή μίας μόνο πρότασης για κάθε υποψήφιο.
4. Η πρόταση θα πρέπει να είναι γραμμένη στα ελληνικά και τα αγγλικά με ελεύθερο κείμενο, μέχρι 4 σελίδες Α4, (συμπεριλαμβανομένων εικόνων, φωτογραφιών ή άλλου υλικού υποστήριξης κατάλληλου για να αποτυπώσει την προτεινόμενη ιδέα).
5. Θα πρέπει να έχει τίτλο, ανώτατο όριο 140 χαρακτήρες συμπεριλαμβανομένων των κενών, και απαραίτητα περίληψη που να συνοψίζει τις βασικές πτυχές της πρότασης, κατ' ανώτατο όριο 500 χαρακτήρες, συμπεριλαμβανομένων των κενών διαστημάτων.
6. Η γραπτή πρόταση, σε αρχείο pdf, θα πρέπει να υποβληθεί μαζί με την αίτηση (που επισυνάπτεται) και το profile της επιχείρησης η/και βιογραφικό σημείωμα του φυσικού προσώπου (αν πρόκειται για φυσικό πρόσωπο) ή του εκπροσώπου της επιχείρησης.
7. Η πρόταση μπορεί να αποσταλεί μέσω ηλεκτρονικού ταχυδρομείου μέχρι Παρασκευή 24 Οκτωβρίου 2014 στις ακόλουθες διευθύνσεις:

* [cetaproject@gmail.com](mailto:cetaproject@gmail.com)
* [cetacorfucci@gmail.com](mailto:cetacorfucci@gmail.com)
* [anetek2014@gmail.com](mailto:anetek2014@gmail.com)
* [kolla.anetek@gmail.com](mailto:kolla.anetek@gmail.com)
* [rigana.anetek@gmail.com](mailto:rigana.anetek@gmail.com)
* [mitsi.anetek@gmail.com](mailto:mitsi.anetek@gmail.com)

1. Η συμμετοχή στο διαγωνισμό συνεπάγεται την αποδοχή της ισχύουσας Ελληνικής Νομοθεσίας περί επεξεργασίας δεδομένων προσωπικού χαρακτήρα.

**ΑΠΟΤΕΛΕΣΜΑΤΑ - ΟΦΕΛΗ**

Οι εταίροι του έργου θα αξιολογήσουν τις υποβληθείσες προτάσεις και θα επιλέξουν 10 προτάσεις υποψηφίων εκ των οποίων 5 από τη Απουλία και 5 από τα Ιόνια Νησιά. Οι Τουριστικοί πράκτορες */* Ταξιδιωτικά γραφεία των οποίων οι προτάσεις θα επιλεγούν θα επωφεληθούν ως προς τα εξής:

* Workshop συνεργασίας στην Κέρκυρα με τους αντίστοιχους Τουριστικούς πράκτορες */* Ταξιδιωτικά γραφεία από την Απουλία,
* συμμετοχή σε ένα workshop διάρκειας τριών ωρών κατά τις οποίες θα παρουσιαστεί η λειτουργία της ηλεκτρονική πύλης του έργου CETA, και
* δημοσίευση της πρότασης που θα επιλεχθεί , στο *portal* του CETA, για ένα έτος από τη δημοσίευση των αποτελεσμάτων της επιλογής.

**ΚΡΙΤΗΡΙΑ ΕΠΙΛΟΓΗΣ**

Η επιλογή θα γίνει σύμφωνα με αυτά τα κριτήρια:

|  |  |
| --- | --- |
| **Δείκτες** | **Βαθμολογία** |
| Στοιχεία καινοτομίας του βιωματικού τουρισμού | 0-5 πόντους |
| Διασυνοριακά χαρακτηριστική στοιχεία της πρότασης | 0-5 πόντους |
| Ανάπτυξη και εμπορευσιμότητα της πρότασης μεσοπρόθεσμα | 0-5 πόντους |

Σε περίπτωση ισοψηφίας θα ληφθεί υπόψη η χρονολογική σειρά παραλαβής των προτάσεων.

**ΑΙΤΗΣΗ**

Ο / η υπογράφων / ουσα \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ γεννήθηκε στ \_\_\_\_\_\_\_\_\_\_\_\_\_\_\_\_\_\_\_\_\_

ημ/νία \_\_\_\_\_\_\_\_\_\_\_\_\_\_\_\_\_\_\_\_\_ ιδιοκτήτης-τρια / νόμιμος εκπρόσωπος της/του \_\_\_\_\_\_\_\_\_\_\_\_\_\_\_\_\_\_\_\_\_\_\_ που εδρεύει στην/στο \_\_\_\_\_\_\_\_\_\_\_\_\_ στην οδό \_\_\_\_\_\_\_\_\_\_\_\_\_\_\_\_\_\_\_ αρ.\_\_\_\_\_\_\_ τηλ.\_\_\_\_\_\_\_\_\_\_\_\_\_\_ Fax \_\_\_\_\_\_\_\_\_\_\_\_ mail: \_\_\_\_\_\_\_\_\_\_\_\_\_ ιστοσελίδα \_\_\_\_\_\_\_\_\_\_\_\_\_\_\_\_\_\_ και λειτουργεί από (ημ/νία) \_\_\_\_\_\_\_\_\_\_\_\_ με ΑΜ Επιμελητηρίου Κέρκυρας \_\_\_\_\_\_\_\_\_\_\_\_\_\_\_\_\_\_.

Υποβάλλω αίτηση υποψηφιότητας ανταποκρινόμενος/η στη **Πρόσκληση ενδιαφέροντος για το CETA.**

Επισυνάπτω τα ακόλουθα έγγραφα:

* Πρόταση για ένα τουριστικό προϊόν σε μορφή pdf
* Profile - Βιογραφικό σημείωμα ενημερωμένο και υπογεγραμμένο
* Αντίγραφο του δελτίου ταυτότητας του νόμιμου εκπροσώπου σε ισχύ

Τόπος και ημερομηνία Υπογραφή